經數: 一七七八

經名: 維摩經略疏卷第四

頁數＞ 六一一

上              欄

由. 由於林中宴坐樹下. 宴坐者有云縮止如

龜藏六. 縮止六識六塵魔不能惱故言縮止.

今明宴之言安. 安住根本淨禪乃至滅定. 息

外勞累似涅槃. 汝安置心中身證想受滅故

言宴坐  時維摩下三正述不堪文爲三. 初

總呵二別示眞宴坐三結成印定. 初總呵. 言

不必是坐爲宴坐者. 此不全非欲. 譏其僻處

非究竟耳. 身子作何等宴坐而爲所呵. 將下

文望此. 多是三藏半字諸禪滅盡定也. 旣不

能趣滿字宴坐. 入諸禪滅定則有六失. 故呵

言不必. 不必只是不了之言. 若不思議卽是

必也. 毘曇明. 滅盡不相應行來. 補處有十三

種入滅定. 成論明空心二處滅. 今明三藏三

乘入滅受想. 五處不同. 一者根本通明淨禪.

二依八背捨觀禪. 三依九次第定練禪. 四依

師1子2奮迅[&FFFF]#禪. 五依超越修禪. 初出大集.

後四出大品. 此是南岳所出. 一依根本淨禪

者. 通明觀發得. 初禪觀色如沫二禪如雲三

禪如影四禪如鏡像. 次滅色取空一心緣空

乃至非想. 雖無[&FFFF]#煩惱而成就十種細法. 猶

是煩惱生死. 佛弟子知非聖法卽能滅之. 亦

滅能滅之心. 心數法滅故言滅受想定. 次明

背捨者. 觀內外身不淨白骨流光入初背捨.

二勝處滅初禪惑入二禪. 三四勝處二禪惑

滅. 爾時已來無沫雲鏡像之色也. 但觀淨色

入三禪. 緣淨故淨. 練八色流光滅三禪惑成

四禪四勝處八一切處  若滅色緣空乃至非

想. 亦知非想猶有四陰十種細惑. 深觀離著

進修滅受想. 若皆滅受諸心數法身證受想

中              欄

滅. 卽是滅受想背捨在因名背捨. 若發無漏

非想惑盡. 爾時背捨轉名解脫. 若因中說果

亦名解脫. 果中說因亦名背捨. 而今不得名

解脫者. 阿那含人依八背捨得入九次第定.

猶不得名解脫. 若是解脫應是羅漢. 何得猶

是身證那含. 約背捨入者小勝通明. 三依九

次第定者. 前背捨雖入滅定作意要期. 非是

任運. 今練背捨始從 初禪次第而入. 乃至非

想. 任運入於滅定則爲易. 但出時如睡覺耳.

四依師子奮迅者. 向依練禪但次第入. 今明

非但次第入至滅定. 無間從滅定起次第出

非想乃至初禪. 定力愈勝. 五依超越者. 上雖

入出自在無間. 未能超入超出. 今此超禪能

於不用處超入滅定. 乃至初禪超入滅定. 具

如大品. 此如黃師子之所超也. 是名善入出

住出生百千三昧. 此定功力最大. 今約此五

明五味者. 淨禪如乳背捨如酪九定如生蘇.

奮迅如熟蘇超越如醍□. 超禪能具願智無

諍三昧四辨三明六通十八變化等功德. 於

諸禪中最爲極頂. 乃至於諸禪中超越. 出入

皆名頂也. 問何以根本淨上更有四種之別.

答如世治皮. 通明如水漬. 背捨如亂毛. 九定

如入惱. 奮迅如火[&FFFF]#. 超越如柔熟. 此與數家

解[&FFFF]#練不同料簡(云云). 羅漢若得超越名摩訶

那伽. 心調柔軟三乘事定齊此爲極. 身子林

中遊此諸禪息諸勞累. 以不依佛慧起此諸

禪. 故呵言不必. 所以然者身子所得非是滿

字九種大禪深禪定窟. 故言不必  夫宴坐

下二別示眞宴坐. 而不思議六種宴坐卽有

下              欄

三雙. 一約體用三約法心三約因果. 初中爲

二. 初約體云. 不於三界現身意是爲宴坐. 身

子不以趣佛慧入上諸禪. 必靜處端身斂念

方得入定. 則於欲界現身意相. 身如木石卽

是現身. 心如死陸要期出入卽是現意. 且復

使物敬驚異. 何滅之有. 眞宴坐者以趣佛慧.

於九大禪及二乘定隨意卽入. 是名不於三

界現身意也. 故下文云. 在欲而行禪令魔心

□亂. 不端身不運想名不現身意. 身意同世

不乖滅定. 雖入滅定不妨威儀. 卽無出入動

念之過. 又[&FFFF]#三界現相之失. 卽眞宴坐. 是不

思議眞宴坐也. 復次法身菩薩於法性身入

諸禪定. 不於三界而現身意. 是眞宴坐. 若理

論衆生皆是滅定. 而身子不知. 若就事明法

性身中定無三界身入. 身子猶有三界身意.

豈得稱眞宴坐. 故默然也. 是譏不知眞宴坐

體. 故示之耳. 若修一心三觀是趣佛慧起六

種宴坐也  不起至宴坐次示不思議用. 譏

其滅定無用. 以聲聞入定不能現四威儀. 如

迦葉入定無所施用. 至彌勒出方乃現變. 故

知二乘入定自他無益無用. 由其無體. 不思

議定有體有用. 故能不起滅定. 現十界威儀.

如修羅琴隨人吐韻. 菩薩隨機十方現形出

沒自在. 汝何不以誓願[&FFFF]#定. 使物機感現諸

威儀. 良由不見眞性及無願波羅蜜也. 無用

之定物所不重. 故呵言不必. 復次法性之身

以趣佛慧入諸滅定. 能於三界現十界四儀.

一切諸法無不示現. 是爲究竟眞宴坐也

不捨下二法心一雙. 呵其法心之拙. 故言不

經數: 一七七八

經名: 維摩經略疏卷第四

頁數＞ 六一二

上              欄

必. 初約法呵者. 身子出眞方同凡事. 若不捨

諸禪何得要期出定. 卽是捨道法方同凡法.

應知二法不得相捨. 何者但如菩薩. 以趣佛

慧二法無別. 豈捨道法更入道法. 行於非道

通達佛道. 若不能通達何謂爲道. 四敎各有

二行道法. 現凡夫事者. 謂三業善不善事. 如

言雖爲白衣等二十九事及無量方便. 法身

常在三昧能遍同凡事. 卽於凡身入王三昧.

一切三昧悉入其中. 以此引物入不思議解

脫佛之淨土卽是究竟眞宴坐也. 以此譏其

道法之拙. 故呵云不必  心不至宴坐次約

心爲呵. 言不住者身子入定住內出散在外.

緣理禪住內緣淨禪在外. 入滅定住內出滅

定在外. 是則心依內外入出動散. 何名宴寂.

故呵云不必. 菩薩以趣佛慧觀中道法性. 尙

不見涅槃生死內外可住可在. 何有滅定出

散內外可住可在. 有二邊散非眞宴坐. 故言

不必. 今菩薩冥心法性不亂不味. 卽不思議

眞宴坐也  於諸見下三一雙約因果. 示是

眞宴坐斥其非眞. 初言於諸見不動者. 譏其

因僻非眞宴坐. 諸見不動卽是因中眞宴坐

也. 今應四句分別. 自有見動不修道品. 有不

動不修. 有動而修. 有不動而修. 動不修者如

諸外道. 捨有取無乃至非有非無. 六十二見

如避虛空. 雖捨諸見欲取涅槃. 而不知修三

十七品. 故佛於須跋經中作師子吼. 以其無

八正道故決定無沙門四果. 不動不修者. 外

人起見言是事實餘妄語水執不移如取虛空.

亦不修道品. 動而修者三藏二乘. 知身邊汚

中              欄

穢[&FFFF]#倒因緣無常流動. 動此流動故名爲動.

修道品者. 觀破身邊五陰修四枯念處等. 成

煖頂忍入見思無漏. 故大經云煖法觀者七

十三人我弟子有. 外道則無. 身子及諸二乘

皆然. 故呵言不必. 不動修者菩薩了知六十

二見卽是菩提不取不捨. 故言不動. 修道品

者. 觀汚穢陰修念處. 時觀色性非垢非淨受

非苦樂. 心非常無常想行非我無我. 此是別

觀四念處. 故仁王云法性色受想行識. 菩薩

以趣佛慧觀法性色卽畢竟淨. 觀法性受卽

涅槃樂. 觀法性心卽法身. 觀法性想行卽八

自在我. 卽以不動修榮念處. 於中勤1策是四

正勤. 乃至安穩道中行卽八正道. 卽爲不思

議究竟眞宴也. 此譏其於諸見動而修道品.

宴坐之拙也

不斷至宴坐次約果明眞宴坐. 以譏身子取滅

定果之僻. 身子初値□□得見諦已. 或七日

或十五日正使皆盡. 名斷煩惱入有餘般. 身

智俱盡入無餘般. 此亦四句. 一不斷不入. 是

凡夫三藏菩薩. 二斷而入. 是無學人. 三斷而

不入. 卽通別菩薩. 四不斷而入. 卽圓菩薩. 故

□怒癡性卽是解脫. 貪□癡性具一切法. 卽

煩惱不可斷也. 則是不滅癡愛起於明脫. 若

身子等斷惑入般如破壁得出. 怖畏生死不

能用煩惱而作佛事. 菩薩以趣佛慧不斷而

入. 如得通者壁不能□. 是則還用煩惱以爲

佛事. 是名不斷煩惱而入涅槃. 他解煩惱是

空故不須斷. 若爾須彌入芥無芥可入. 芥子

旣空卽是須彌入空不入芥子. 有如是過. 若

下              欄

煩惱宛然不破不動得入涅 槃者. 芥子性非

大非小. 小不妨大能容須彌之大. 須彌性非

大非小. 大不妨小能入芥子之小. 雖云能入

本處不動. 若言不入而實入芥. 不可思議. 不

斷煩惱而入涅槃. 若能如是是眞宴坐. 此斥

身子斷入非眞宴坐云不必也  若能如是坐

者. 佛所印可三結成眞宴坐義. 若身子能趣

佛慧此之六種卽是究竟宴坐. 爲佛所印. 豈

敢呵彈言不必也時我下四結成不堪. 聞

是語默然者. 不解六義彈呵對顯不必之意.

不解如聾. 不能加報如啞. 其旣如是豈堪傳

旨. 故云不任詣彼問疾. 若作此格與華嚴座

聾啞何殊. 理而論之折二乘無學慧業引入

不思議解脫. 令生果報淨土又成淨國之因.

問身子卽智慧而用定呵. 目連禪定用說說

呵. 此意云何. 答經云非禪不慧非慧不禪. 遠

師禪經序云. 禪無智無以深其寂. 智無禪無

以窮其照. 身子若有深禪可得大智. 禪旣不

遠智亦不長. 故用禪呵. 兼得智也. 下文云. 以

趣佛慧起於宴坐. 旣不依佛慧宴坐. 被於四

榮之折意在此也. 若目連深修禪定能得神

通. 何得神通差機說法. 說法旣謬. 當知定淺.

神通所鑑用亦不深. 故用定呵意在於此. 下

八人廣如法華疏. 今略明耳

維摩經略疏卷第十二

弟子品之二

佛告大目□連次命目連文爲二. 一佛命問

疾二奉辭不堪. 所以次命者身子旣辭不堪.

目連禪定第一是以次命. 目連姓也名俱律

經數: 一七七八

經名: 維摩經略疏卷第四

頁數＞ 六一三

上              欄

陀. 父母無子從樹乞得仍以爲名. 文殊問經

□萊[&FFFF]#根. 父母好食以標子名. 眞諦三藏□

云胡豆. 上古仙人好食於此仍以爲姓. 乃至

爲顯枯榮深心其致. 具前五種利益之義. 具

如身子章初目連白佛下二奉辭不堪. 文爲

四. 一奉辭不堪二述不堪之由三正述被彈

之事四結成不堪. 初文者昔爲居士說法遂

被彈呵. 爾時[&FFFF]#知所對豈堪傳如來旨而往

問也  所以至說法二明不堪之由. 由於里巷

爲居士說法. 里巷只是小曲之路. 或表曲經

所斷之理非大直道. 居士義如前. 爲說法者.

有師言爲說戒善. 今恐不然. 戒善是人天乘

非諦理入道. 目連多說折空入道. 何以得

知. 類呵諸聲聞皆半滿相對. 又尋下呵文則

應爾也時維摩下三正述被呵之事文爲三.

一總呵二別呵三聞法得益. 一總呵云不當

如仁者所說. 若用去聲卽是不當法相根緣.

有三不當. 一不當法相二不當根緣三不當

佛心. 初不當法相者. 法相卽空那說破折. 此

乖法相不當道理. 二不當根緣者. 大乘根緣

須說大法. 無以穢食置於寶器. 非唯不得大

道又失小益. 是爲不當根緣. 三不當佛意者.

佛本意爲大事因緣. 其不獲已而用小接. 今

對大機卽應說大. 何忽以小化於大根. 此不

當佛心. 總此三意彈呵故云不當如仁者所

說. 良以目連禪定力淺法相不明. 如水不澄

淸珠相不現. 又小定觀根不知利鈍. 致有漏

機之失  夫說下二別呵文爲三. 是用衍門

三敎別破目連三不當也. 此有三雙. 一者外

中              欄

如法相說內如法相解. 是用通敎卽空斥不

卽空. 破其說法不當道理. 二外當了根緣內

善知見得無□□. 是用別敎破不當根緣不

得四無□也. 三外慈念衆生內念報佛恩. 是

用圓敎破不當佛心. 能用三敎說法卽是如法

相說目連不以此三爲居士說. 故折其說三

藏之非. 令依衍三如法相說. 初文爲二. 一當

如法說. 二當如法解. 初文爲三. 一標章總勸

二別說三結. 初總勸者當依衍門體法三空

如法而說法無下二別明體法三空. 破其

用折三空之失. 卽爲三. 初四番明衍門生空

破折生空. 次八番明體法法空破折法法空.

三七番幷六句明平等空破三藏平等空. 須

略分別三空不同. 三藏三空者彼敎明. 五陰

成人卽陰離陰心人不得. 名衆生空. 折五陰

空名爲法空. 故阿含云. 誰老死是老死二俱

邪見. 無誰老死名衆生空. 無是老死名爲法

空. 依毘曇門但明生空. 成論空門具明三空.

有師解平等空云. 若有人法不名平等. 無人

法殊卽是平等. 平等卽空名平等空. 今硏此

語若其平等卽平等空者. 亦應生法卽生法

空. 若直生法非生法空. 要破生法名生法空

者. 亦要破平等方名平等空. 若止作二空平

等屬法. 法語通漫無所不收. 故大論云法無

上涅槃. 是故涅槃空猶是法空. 雖復二三皆

是折假名爲拙度. 破拙用巧爲說體空. 今以

譬顯折顯之殊. 如實拳指鏡像拳指. 具如玄

義. 智人體知鏡像無拳無指無空. 不須破折

方知無空. 此之三法但有名字. 名字之法不

下              欄

在內外中間. 亦不自有. 是字不住亦不不住.

言語道斷無說無示. 法相如是豈可說乎. 若

三藏三空前二是方便. 平等空方始是眞. 若

衍敎三空卽眞入中. 若通敎三空同得見眞.

上根利智雖[&FFFF]#通敎見空不空. 卽見佛性. 今

淨名用體破折. 故言不當如仁者所說  法

無下初四番. 明體法入衆生空卽入中道. 問

生空何得入中. 答大品明一切法趣我見等.

大經明衆生佛性不卽六法不離六法. 此明

六十二見是如來種. 今言法者卽無明心具

一切法. 故下文云心垢故衆生垢. 心淨故衆

生淨. 華嚴云心如工□師造種種五陰. 一切

世間中無不從心造. 約此以明一切法也. 法

無衆生離衆生垢故者. 今爲三解. 一約理性.

二約實慧. 三約方便慧. 此去1說離一切觀行

例依此三. 皆須得意. 一約理性者. 心及諸法

卽是法性. 法性本淨畢竟無所有. 何有衆生.

若無衆生卽無衆生垢. 是則自性淸淨心不

爲惑染故名爲離. 下文云如優婆離以心相

得解脫. 時寧有垢不. 衆生無垢亦復如是. 勝

天王云自相空故自相離故. 二約實慧者若

法卽法性法性無衆生妄計有衆生故有十六.

六十二等見煩惱垢. 若了知法性畢竟無衆

生卽離如上諸見之垢. 故名離衆生垢. 三約

方便慧者. 若實慧與理合能無衆生而現衆

生. 能令衆生離衆生垢. 此卽三種解脫. 不縱

不橫如世伊字. 此衆生空豈可同彼聲聞所

辨. 下去皆有此意. 無非觀心故不須更作觀

心解也  法無至斷故. 卽陰離陰心我□得

經數: 一七七八

經名: 維摩經略疏卷第四

頁數＞ 六一四

上              欄

我見卽滅. 方離一切見煩惱垢是體法我空

也. 一約理者心及諸法卽是法性. 法性本來

非我非無我. 是眞無我. 法性尙無何處有我.

卽是自性離我垢. 二實慧者若法性無我有

我垢者. 良以不知眞無我義. 若能體知法性

無我. 一切屬見諸垢自離故言離我垢也. 三

方便慧及結成三脫類前可知  法無壽命離

生死故者. 一理解者心及諸法卽是法性. 法

性何得有妄報壽命. 若無壽命卽無生死故

言離生死也. 二實慧者. 法卽法性. 如是了知

卽不見壽命得離生死. 三方便及以三脫□

類前作. 法無有人前後際斷故者. 若約事解

前際是生死後際是涅槃約理者. 心及諸法

卽是法性何有生死涅槃前後. 若1法性非二

法者. 卽是中道佛性. 豈有前後. 卽以本無目

之爲斷. 次實慧者良以無明不了妄計謂有.

若體法卽法性不同凡夫生死. 不同二乘涅

槃. 故云前後際斷. 三方便慧乃至三脫同前

法常下次八番明體法入法空. 法常寂然

滅諸相故者. 若約理解心及諸法卽是法性

名常寂然. 卽大涅槃不可復滅. 而言滅諸相

者. 法性之理本無起相. 此約性滅故言滅也.

若約實慧者體達寂然之理. 則妄想諸相自

然滅也. 三約方便乃至三脫如前. 法離於相

無所緣故者. 若約理解心及諸法卽是法性.

本無十相故言離相. 若無相境不爲妄念智

識所緣. 約實慧者若了知法性自性離相. 則

妄念自息無所緣念. 三理智合則有方便乃

至三脫如前. 法無名字言語斷故者. 若約理

中              欄

解心及諸法卽是法性. 本不可說名言語斷.

約實慧者了達法性理卽無言說. 故名言語

斷也. 三理智合則有方便乃至成三脫類前.

法無有說離覺觀者. 若約理解心及諸法卽

是法性. 本來無說何有覺觀. 若約實慧達法

性無說. 則攀緣覺觀任運不起故言離也. 三

理智合乃至三脫可知. 法無形相如虛空故

者. 約理解心及諸法卽是法性. 無形無質無

有相貌. 不可分別猶如虛空. 若約實慧通達

法性不見相貌心如虛空. 三理智合乃至三

脫可知. 法無[&FFFF]#論畢竟空故者. 約理解心及

諸法卽是法性. 本無愛見. 戱論之法畢竟空

也. 若實慧者達法性無戱論. 卽畢竟空寂. 三

理智合成三脫可知. 法無有我離我所者. 理

解心及諸法卽是法性. 本來無我何有我所.

自性離故. 若實慧者了達法性無我. 卽離一

切所有愛著. 三理智合乃至三脫比前. 法無

分別離諸識故者. 理解心諸法卽是法性.

本無分別. 性非六七八識故也. 約實慧者達

法性無分別理. 卽離諸識生死緣起. 三理智

合乃至三脫可知. 法無下三七番及諸句似

平等空及法空也. 法無有比無相待者約理

明. 心及諸法卽是法性. 如影品云. 菩薩行般

若時不見出法性外有法. 旣其無法何所比

□. 卽是絶待. 問若言法無有比是絶待者. 只

以待比說無比豈得絶耶. 答若以有待之心

分別不待亦計爲待. 若法性無心則一切有

待皆是無待. 約實慧者通達法性更無法可

比. 相待之惑自然而滅. 三理智合方便無滯

下              欄

乃至成三脫可知. 今以無待對平等空者. 相

待之惑旣細. 乃至平等之理猶有所存. 若能

絶待卽無待不待. 故平等法亦是空也. 但三

藏明平等空只是偏眞待. 何由絶. 今明法性

無比. 智障心滅乃是眞絶待義. 法不屬因不

在緣故者. 理解心及諸法卽是法性. 本非六

因不在四緣亦非十二因緣流轉. 但六因有

所作因四緣有增上緣與相待意同. 故屬平

等空之所破. 實慧者若了法性非六因四緣

及十二因緣. 例皆悉滅. 三理智合乃至三脫

可知. 法同法性入諸法故者. 理解心及諸法

卽是法性故言同也. 一切法中悉有安樂性

一法入一切法. 一切法入一法故云入諸法

也. 實慧者通達法性卽是智慧入一切法無

非法性. 三理智合乃至三脫可知. 法隨於如

無所隨故者. 理解時及諸法卽是法性. 法不

乖如故言法隨於如. 法卽法性法性卽如. 無

能所之異故言無所隨也. 實慧者通達法性

如如不異. 卽不見有能觀之智而異於如. 故

云無所隨也. 三理智合乃至三脫可知. 法住

實際諸邊不動故者. 理解心及諸法卽是法

性. 法性卽是實際異名. 若法依法性卽住實

際. 實際非邊故無四邊二邊之動. 約實慧者

其能通達住實際者. 不爲四邊二邊邪見所

動. 三理智合乃至三脫可知. 法無動搖不

依六塵故者. 理解心及諸法卽是法性. 不依

六塵. 實慧者若達法性卽六根2永淨. 不染六

塵. 三理智合乃至三脫可知. 法無去來常不

住故者. 約理解心及諸法卽是法性. 無來無

經數: 一七七八

經名: 維摩經略疏卷第四

頁數＞ 六一五

上              欄

去則無所住. 實慧者通達法性無去無來. 卽

不住生死涅槃. 三理智合乃至三脫可知  法

順空隨無相應無作. 若聲聞經明三三昧約

十六行. 衍門明義同緣實相. 隨順應化. 三名

雖異同一實相. 若約理解三三昧者如思成

云. 一切衆生卽是滅定無三差別. 自有約實

慧明三三昧. 卽是復宗明義. 自有約應用論

三三昧. 雖順相有作而於內心不違實法. 卽

是三種解脫准上法離好醜者. 若理解心及

諸法卽是法性. 無涅槃之好無生死之醜. 若

實慧者通達法性卽無好醜. 離生死可憎涅

槃可愛之異. 三理智合乃至三脫准上. 法無

增損者心及諸法卽是法性. 無生死之增無

涅槃之損. 實慧及理智合成三脫類前. 法無

生滅者. 心及諸法卽是法性. 本自不生今則

無滅. 法無所歸者心及諸法卽是法性. 更何

所歸. 法過眼耳鼻舌身心者. 心及諸法卽是

法性. 過妄六根非根攝故. 法無高下者. 心及

諸法卽是法性. 尙無種智涅槃之高. 豈是煩

惱生死之下. 法常住不動者. 心及諸法卽是

法性. 常□無變故言不動. 法離一切觀行者.

心及諸法卽是法性. 本無觀行自性離故從

無生滅. 下六句皆應約實慧及理智合成方

便慧爲三脫之義. 准上可知. 問何得句句三

釋悉具三脫. 答大經百句解脫華嚴微塵解

脫法華一切解脫今數十句何足爲多若不句

句辨卽句句縱橫豈得同首羅三目世之伊字

異三藏耶  唯大至說乎. 三明結破. 旣不能

如淨名如法相說. 而用三乘之法爲諸居士

中              欄

宣說. 違大法相故呵云不當如仁者所說. 問

法性不可說淨名何得有說. 答下文云. 無離

文字說解脫相. 文字性離卽是解脫. 解脫者

卽諸法也. 淨名用四悉檀善巧無說而說. 卽

是如法相說  夫說下二明不能如法相解文

爲二. 一正彈不解二借幻爲譬. 初言夫說法

者無說無示者. 此卽是如法相解. 眞如法相

無人無我. 誰是說者. 若無說者卽無可示. 無

說者卽如大經四不可說. 無示者卽無四理

可示. 故法華云. 是法不可示言辭相寂滅. 諸

餘衆生類無有能得解. 其聽法者無聞無得

者. 若如法相解. 非但無能說之人亦無聽法

之者. 旣無聽者誰聞誰得. 無聞卽無四門聞

於四說. 無得卽無四理之可證也. 若目連不

能如此體達. 卽是計有師資能所. 豈得是如

法相解  譬如至說法次譬者. 菩薩入如幻

三昧了知. 說聽皆知幻人. 雖知不實而有所

說. 卽是知四不可說. 悉檀赴緣示物四理. 理

亦如幻. 故大品云設1便有法過涅槃者. 我亦

說之如夢幻也. 人譬聽衆從無明幻師而有.

是則不有而有. 雖有所聽卽是幻聽無聞無

得. 目連若入如幻三昧而說. 可得如法相解.

旣不能爾卽是不如法相解. 何能如法相說.

故呵云不當如仁者所說. 意在此也當了下

二呵說法不契根緣. 此不解別敎無入假觀.

不得道種智法眼知病識藥隨病授藥. 文爲

二. 一呵不知根. 二呵於知見有滯. 初云當了

衆生根有利鈍者. 目連或念. 如來亦說此法

何得見呵. 淨名知念卽以斥云. 如來知根故

下              欄

於聲聞經中說此折空. 今居士根利何得以

拙度而說法手. 故說體空以逗於彼. 善於知

見無所□□. 次斥其知見有滯. 無種2智法眼

故說法有滯. 今淨名通達別敎得道種智. 故

知法無□. 得法眼故見法. 無□故能知病識

藥隨病授藥. 以四無□赴機無滯  以大下

三呵說法運心不稱佛意. 此由不解圓敎大

乘. 故呵言不當如仁者所說. 文爲二. 一當起

大悲心二念報佛恩. 初云付大悲心[&FFFF]#于大

乘者. 悲能拔苦. 若小悲說小拔界內苦. 大悲

說大拔內外苦. 令得不思議解脫住大涅槃.

念報至說法次報佛恩. 目連因佛而得解脫.

應報佛恩. 應度衆生紹三寶種. 今說小乘無

常入空令居士斷結入滅. 卽是斷三寶種豈

名報因. 若圓敎深觀一切諸法開佛知見  卽

是三脫三德三寶不縱不橫. 開眞解心心心

寂滅. 自然流入薩婆若海. 是爲不斷三寶之

種卽眞報佛恩稱會佛心  維摩至菩提心三

居士得益. 淨名旣能如法相. 解如法相說契

於大機. 則八百居士皆發大心我無至問

疾大段第四結辭不堪. 目連自惟. 旣無三敎

之辨致昔被呵. 今豈堪傳佛旨往問疾也

維摩經略疏卷第十二3

弟子品之三

佛告大迦葉三命大迦葉文爲二. 一佛命問

疾二奉辭不堪. 所以次命者於聲聞中頭陀

第一. 迦葉是姓此□爲龜. 卽以姓爲名如目

連也. 所言大者或因智大德大心大. 故稱大

迦葉. 所以然者. 其是大□支根性出無佛世

經數: 一七七八

經名: 維摩經略疏卷第四

頁數＞ 六一六

上              欄

亦能獨覺成□支迦羅. 今旣値佛墮聲聞數.

故就其智慧勝利故稱大也. 從德以受大者.

是人頭陀苦行第一. 其德重大故稱爲大. 或

因心以受大者. 聲聞弟子中慈悲心大故名大

也. 有言是僧上座知衆事故名大迦葉. 若深

心其致乃至成前五種利益之義. 大旨同前

迦葉白佛下二奉辭不堪文爲四. 一奉辭

不堪. 二述不堪之由. 三正述不堪之事. 四結

成不堪. 初文者良以往昔捨富從貧被彈無

答. 故不堪[&FFFF]#佛旨往問疾也  所以至行乞

二述不堪之由. 由乞食也. 乞食者卽十二頭

陀之一. 釋十二頭陀義有三意. 一約半字事

理. 二約滿字事理. 三約觀心. 具出文繁略之

不述. 有師云小乘見理名之爲貧. 今難之. 若

言貧里是小乘者. 善吉從富應是大乘. 旣非

大乘此義便壞. 今依觀解約有空兩門. 迦葉

有門入道. 有門局狹名之爲貧. 善吉空門入

道. 空門寬廣名之爲富. 雖有空之殊同是三

藏非關大乘. 故成論往往斥於毘曇意在此

也. 恐人謬作觀行. 消經故須此斥. 此非經正

義故不須執也. 今言於貧里行乞有二意. 一

爲利他二爲自行. 一利他者其有慈悲之心

見貧窮者持[&FFFF]#往福. 使現轉報來生[&FFFF]#苦. 又

衆生不苦不心涅槃. 旣遭貧苦必易化度. 故

須往也. 富者著樂會不從化. 從往喚擾於理

無益. 二爲自行者. 富家門門重深心苦難及

必稽時廢業. 從貧則易不致所妨. 又貧者報

劣飮食必[&FFFF]#不生心著. 富者□足食必甘美.

或起習染乖頭陀行. 非爲物軌. 是則情有偏

中              欄

存致被彈斥. 不堪之由良有以也時維摩

下三正述被彈之事文爲三. 一總呵. 二別呵.

三揖敬. 初總呵云. 有慈悲心而不能普者. 聲

聞之中最有慈悲. 如來所歎命共同坐. 但小

乘慈悲而不圓普. 利他不等捨富從貧. 大士

呵者佛制頭陀令次第乞. 今捨富從貧乖於

佛旨. 若以拔貧現苦令未來樂者. 富復耽欲

而不知修. 將墮深坑. 何不往化令後相續. 若

置而不化何謂等慈. 若言爲解脫因者. 應貧

富等度. 度旣不等豈成圓普. 若謂貧人厭苦

易度. 易度本關福慧. 何必貧苦. 若自行爲易

何得惜小時之化而令富者失利. 縱留神化

富亦何妨於自行. 若捨道法1往貧亦應往富.

若捨道法往富妨行往貧亦妨. 旣二俱有妨

何得捨一往一. 且復於法等者於食亦等. 若

美不美皆悉平等若法食不等. 所有諸行悉皆

不等. 是故呵言有慈悲心而不能普. 今時觀

行分[&FFFF]#之人當依淨名之說   迦葉下二別呵

文爲四. 一呵乞食心非二呵入聚心非三示

正食法. 四結勸. 初文又四. 一約小乘證滅破.

二約知苦破. 三約斷集破. 四約修道破. 問若

約四諦破心非者. 應前對苦破何得對滅. 答

迦葉證有餘般行乞. 心非故前約滅. 次破其

昔心所契今事乖心. 故約餘三諦破也. 住

平等法應. 次行乞食者初破未得平等滅理.

涉事去取致乖次乞之法. 菩薩若得本有滅

諦平等之理. 卽心行平等由如虛空. 於善不

善等以慈卽於貧富心無去取. 能次第心. 大

品明須菩提白佛次第心中應行般若不. 佛

下              欄

答常不離薩婆若心. 爲行生修卽是住平等

法. 而能次第行生修也. 卽是理中次第心於

法喜禪悅. 由本垂[&FFFF]#故涉事行乞. 由[&FFFF]#顯本

故行平等. 若迦葉破八邪入八脫. 但得小乘

法喜禪悅. 此卽捨邪取正. 何得名爲次第心

於法喜禪悅. 菩薩雖知法性眞滅平等. 能不

捨八邪入八解脫. 卽是次第心於大乘法喜

禪悅. 何者以薩婆若心從凡夫禪悅入世間

諸定. 又入二乘出世間定. 又入菩薩上上諸

禪. 皆摩訶衍. 以不可得故於一一禪. 皆有一

心三智故得眞法喜. 皆有三諦三昧故得眞

禪悅. 故云住平等法應次行乞食. 是爲菩薩

次第行次第學次第道. 法華云善能次第集

諸善法. 故菩薩行頭陀時大悲平等心如虛

空. 不觀貧富心無去取. 依分[&FFFF]#法次第行乞.

迦葉內心不得無緣大慈. 不住本有滅諦眞

平等法. 故不能於邪正諸禪次第得大乘法

喜禪悅. 唯住偏眞滅諦棄捨生死. 故涉事行

乞. 心有去取捨富從貧. 淨名呵之意在此也.

爲不食故應行乞食. 二約知苦破者. 只以苦

諦是陰入身. 故須乞食以資性命. 若迦葉無

爲破此苦諦. 以心涅槃不食之法. 故須乞

食資身行道. 若發無漏因入無餘同如虛空.

卽是不食. 若在學地雖發無漏結旣未盡. 不

食之因未成. 可許爲不食故應行乞食. 迦葉

結漏已盡食因已亡. 若爲不食但七日不食

卽入無餘. 卽無飯食之患. 猶日日乞食意欲

何之. 若爲利生令得不食而行乞者. 不應捨

富及入無餘. 若菩薩觀苦爲不食故而行乞

經數: 一七七八

經名: 維摩經略疏卷第四

頁數＞ 六一七

上              欄

者. 欲破界內外生死之食心大涅槃無食三

昧. 故須乞食資身修不食之因. 此則無過. 若

爲化衆生令得不食之果. 貧富俱往化世乞

食. 終不陸滅入不食之涅槃. 此皆觀心不須

更作

爲壞和合相故應取[&FFFF]#食. 三約斷集破者. 集

是煩惱和合隨其受報. 卽須四食1無迦葉

2斷集本破此和合. 故心[&FFFF]#食資身觀行. 若在

學地和合未盡. 可乞[&FFFF]#食資身斷之令盡. 今

證有餘和合集盡. 更乞食資身意何所主. 若

言爲破衆生和合. 則不應捨富及入無餘. 菩

薩不爾. 破界內外集諦未盡. 應受[&FFFF]#食資身

破和合相. 若爲化物應不簡貧富悉令如我.

不應忿忿而入涅槃. 爲不受故應受彼食四

約修道破者. 迦葉無爲得不食之果. 應受飮

食資身修道. 是則有食有命有身有道. 若在

學地聽受彼食以修不食之道. 今位居無學

不食因成何得更受. 若爲利生令得此因. 卽

不應捨富及入涅槃. 菩薩爲修無作道諦不

食之因. 故受彼食心大涅槃. 不食之果若爲

利生令得不食因果者. 應貧富悉受. 又衆生

未得此因果. 是以久住世間. 爲令得之不應

涅槃  以空聚想下二呵入聚心非文爲二.

一總呵. 二別呵. 初文者呵其捨富從貧. 呵其

有心入聚心有去取. 何者入聚[&FFFF]#塵是有則

分別貧富六塵好惡. 故捨富從貧慈悲不普

過生. 因此致彼所彈. 若以空聚想入聚落者.

世間空聚無好惡人物可生去取. 若能如是

觀塵則無貧富[&FFFF]#好以生愛憎. 而有避就論

中              欄

其損益. 何有不普之過3又若以事解. 人物聚

集所依名爲聚落. 若理解者根爲塵. 識之所

依集名聚落也. 故金光明云. 六入村落結賊

所止. 一切自住各不相知. 大品云. 一切法趣

眼乃至趣意. 當知六根一切好惡塵識所依.

前已總約外聚落. 呵迦葉滯有. 今更約六根

明內聚落. 呵其觀知不了六根. 致於塵有滯

故有取捨之失所見下二別呵者. 凡人分

別故有愛憎. 盲者不見則無去取. 迦葉聖人

入觀緣眞一往同盲. 出觀緣俗還同於凡. 情

有去取故於色中亦生貧富之見. 菩薩不爾.

不捨道法同凡所見. 見色卽空無所分別. 故

與盲等雖無分別了一切法不同於盲. 雖復

分別而無去取. 慈心平等. 復次若知一切法

趣眼了眼聚落. 卽得菩薩肉眼淸淨見十界

色. 名之爲見無所染著卽與盲等. 大經云

學大乘者雖有肉眼名爲佛眼. 是則五眼具

足見4[&FFFF]#細色三諦之理. 名之爲見. 實無所見

卽與盲等. 故大品云我以五眼觀不見三聚

衆生也. 是則不見而見. 不見故卽與盲等. 而

見故五眼具足. 是則無緣之慈平等普覆. 五

眼淸淨見十法界. 拔苦與樂普同福利. 豈有

一曲之內捨富從貧. 鐵輪尙爾. 銅輪已上豈

可商量  所聞至智證此譏迦葉出觀入聚不

了耳. 空聲如谷響. 乃至身空受於諸觸如以

智證. 故於貧富聲等四塵而生難易. 取惡捨

好. 異於入觀證滅定也. 菩薩不爾. 了耳性空

故於聲如響. 乃至對觸與智契理. 二皆不殊

必不捨理取理. 故於貧富情無去取. 一相慈

下              欄

心等同福利. 若菩薩知一切法趣於耳等. 體

達卽空乃至不見趣與非趣. 身如淨鏡十界

依正皆現身中. 廣如法華六根淸淨具說. 例

色可知知諸至無滅此譏迦葉不了意根卽

空諸法如幻. 故分別貧富難易之別. 富則威

儀禮節矜貴難近. 貧則率爾形儀往告爲易.

故慈悲有隔福利致偏. 乖佛頭陀平等正法.

菩薩體之知一切法從無明起猶如幻化. 化

非實相. 如佛答德女云. 如幻非內外而現一

切幻事. 無明亦爾. 非內外有一切法也. 今體

意者四句□生皆不可得. 卽本無生今則無

滅. 若本無生今無滅者. 尙無生死涅槃之可

取捨. 豈有貧富難易而取捨之. 此則達意中

道爲利衆生雙遊眞俗. 而於貧富難易次第

乞之. 菩薩知一切法趣意卽空. 則不見趣與

非趣. 餘如眼分別. 廣說如法華  迦葉下三示

正食法文爲二. 一示正食二疊釋. 初文又二.

一明食體二明食用. 初食體者乞食心非. 良

以不知正食之法. 是以爲說下文呵身子云.

佛說八解仁者受行豈雜欲食而聞法乎. 小

乘八解卽眞法喜. 但不依佛慧. 捨八邪入八

脫卽思議解脫. 故不得大乘法喜之食. 故大

經云汝諸比丘雖行乞食而未曾得大乘法

食. 若菩薩能以佛慧見中道理. 非邪非正而

邪正雙遊. 入不思議八解. 卽是大乘眞法喜

也. 然邪正各有事理. 一事邪者卽根本味禪

皆生愛見. 謂四禪四空. 若望魔禪鬼定猶是

正禪. 若望背捨則是事邪. 二理邪者見心緣

理不正名之爲邪. 卽邪見邪語等八也. 正二

經數: 一七七八

經名: 維摩經略疏卷第四

頁數＞ 六一八

上              欄

種者事正卽八解破事八邪. 二理正者. 卽正

見等八對破緣理之八邪也. 聲聞不得佛慧.

修八背捨斷事邪八禪方得八解. 是捨八邪

而入八解. 修八正道破緣理八邪得入見諦.

是爲離邪相入正法. □是思議法喜非眞大

乘法喜食也. 菩薩依於佛慧不捨味禪事邪.

而修背捨入八解脫. 邪不妨正成三諦三昧.

卽大乘禪悅. 又能觀八邪入無作八正. 邪不

妨正成一心三智三諦之理. 卽大乘法喜. 是

名法食平等. 迦葉不爾致有不普. 菩薩決能

了知故得不思議眞法喜禪悅. 卽是無緣大

悲貧富俱利如爲一人. 衆多亦然. 若於一切

衆生心無所偏則能於食有等. 於法亦等也

以一至可食二明食用. 迦葉得思議法喜

禪悅. 此無廣大之用. 菩薩依不思議眞法喜

禪悅. 雙遊二諦得世出世之食. 故能以一食

施一切供養諸佛及衆賢聖. 如致香積一[&FFFF]#

之飯. 一衆食之猶故不□. 是眞應供. 能報施

主外爲眞田然後可食. 旣不能爾何得內心

受虛僞禪悅之食. 外非良田而捨富受貧. 使

貧富俱無眞實福利 如是下二疊釋文爲二.

初三番釋食體. 二釋食用. 初文爲三. 一約理

邪正不相妨□. 若依佛慧卽不見邪見正見

等八. 故言非有煩惱非離煩惱. 非有卽不見

邪見等八. 非離卽不見正見等八也. 非入定

意非起定意. 次一番疊釋事八邪八正. 菩薩

心依佛慧不見八解九定之可入. 故言非入

定意不見出入味禪及諸邪定. 故言非起定

意. 問前示食體事前理後. 今疊釋何得理前

中              欄

事後. 答不思議之事理不定前後故. 非住世

間非住涅槃三一番. 總釋事理. 菩薩心依佛

慧不住事理二邪. 故言非住世間不住事理

二正入有無二般. 故言非住涅槃  其有至

爲損次釋食用. 能爲施主眞實福田. 其有施

者無大福無小福. 若譏迦葉者. 不可貧人重

心故福大應須詣之. 富人輕心故福小則不

須住. 菩薩是無上食田. 其有施者皆入佛道.

豈有小大之殊. 若案理釋生涅槃福名之爲

大. 生人天福名之爲小. 故得眞田不生二邊

大小之見. 不爲益不爲損者. 若譏迦葉而迦

葉謂往貧不往富爲損益者. 則彼此俱損益.

菩薩心依佛慧不見如是損益. 但慈心平等

爲顯法性無增減理. 若案理解不爲作世間

果報之益. 不爲損之復損之令生死盡涅槃

陸斷. 是爲至施也. 四結勸亦是呵也. 開佛知

見入初發心. 卽分眞佛也. 不依聲聞者. 若不

了義說不得菩提. 若依了義是漸入佛慧. 故

法華云是諸人等應以是法漸入佛慧. 爲不

空食人之施者. 能以無緣大慈貧富俱往一

切普利. 依大乘四諦行乞資身正入聚落. 得

不思議眞法食者. 隨有所施爲作大乘無上

福田. 是則爲不空食人之施也時我至支佛

行三諮述往昔聞此禪呵敬揖之懷也. 迦葉

聞淨名種種彈斥示眞食法. 旣昔所不聞. 故

於菩薩咸起敬心. 自惟無此內心胡伏四枯

之化. 卽是顯發如來四榮之敎  是故不任

詣彼問疾四結辭不堪. 旣昔1被此之呵. 爾

時[&FFFF]#知酬答. 今豈堪傳佛旨往問疾也

下              欄

維摩經略疏卷第十2三

弟子品之四

佛告須菩提四命善吉文爲二. 一命問疾二

辭不堪. 所以次命者以聲聞中解空第一. 須

菩提此名善吉亦名善業亦云空生. 其生之

日家室皆空. 父母驚異請問相師. 相師占云

此是吉相. 因名善吉. [&FFFF]#性慈善不與物諍. 其

出家見空得道. 兼修慈心得無諍三昧. 是以

常以將護物心故名善業. 以生時家宅皆空

因名空生. 家宅皆空卽表長成解空之相. 深

心其致乃至成前五種利益. 亦例身子章初

須菩提下二奉辭不堪文爲四. 一奉辭不堪.

二述不堪之由. 三正明不堪之事. 四結成不

堪. 初文者良以往昔被彈無答. 豈堪傳旨詣

彼問疾  所以至乞食二述不堪之由. 由詣乞

食致被彈呵. 所以詣淨名家乞食者. 有二義.

一爲捨貧從富二爲自恃解空. 初有二意一

化他二自行. 一化他者貧人困乏常憂不足.

慈心無諍將護彼意故不從乞. 富家幸□乞

不爲損則無惱他之失. 又解貧者弊於貧乏

易可開化. 遇緣卽發不足苦憂. 富有益3貧□

逸難化. 自非因乞無由開曉. 此與迦葉互有

所失. 迦葉從貧慈悲不普. 善吉從富無諍亦

偏. 二爲自行者. 善吉行空三昧不以門閣重

深難心爲妨. 若置上供空無分別未足動習.

故捨貧從富. 以於觀行心無妨也. 二自恃解

空者. 淨名無方之辨見者無不被譏. 故聲聞

菩薩[&FFFF]#敢□其門也. 善吉思惟其存有者則

可呵折. 空無所有何可彈呵. 自恃解空心無

經數: 一七七八

經名: 維摩經略疏卷第四

頁數＞ 六一九

上              欄

畏難故詣其門從乞食也. 遂被彈呵苦 . 加折

挫乃忙然置[&FFFF]#失儀欲去. 不堪之由事在於此

時維摩下三正述被呵之事文爲五. 一取

[&FFFF]#盛飯. 二正彈呵. 三置[&FFFF]#而去. 四淨名安慰.

五聞者悟道. 初文者若事解. 施主之儀若不

與飯而呵似有[&FFFF]#惜. 今與而呵表心無[&FFFF]#但

乞者心非故愍而示之. 若表理者. 持空[&FFFF]#而

往表但見於空. 以滿[&FFFF]#與者表用妙有彈呵

示理不空. 故大經云聲聞見空不見不空. 菩

薩1但見. 將欲呵其滯空示以不空. 故取空[&FFFF]#

盛滿與之  謂我下二正述被彈大意爲二問.

一問若是敬田乃可取食. 二問若是悲田乃

可取食. 初問多依通圓後問屬約別圓. 所以

然者非爲惜食. 但善吉自謂應供生福田想.

故須問其眞僞. 若是聖人可作敬田. 若非敬

田卽須□同魔外悲田取食. 善吉不測問旨

深玄. 欲從敬田而取. 所問聖法皆悉不知.

2始從悲田而取. 何容無學頓同魔外. 逡巡兩

楹進退不可便. 棄[&FFFF]#欲去. 淨名彈呵正意在

此. 初問敬田文爲二. 一問知聖法不. 二問是

聖人不. 若能至取食初問知聖法不. 若知乃

可取食. 以法能成人故. 先約法問. 義推有二.

一約事問二約理問. 事者若知聖法事中於

食等者事法亦等. 化他自行慈悲平等. 不應

捨貧從富如前所明. 以食不等故慈悲觀行

皆悉不等. 是爲於食不等於法不等. 旣慈悲

觀行不等故乞食不等. 是則於法不等於食

不等. 若俱不等云何取食. 復次若謂有可破

空不可破心無畏難而來乞者. 則有空不等

中              欄

於法不等. 法不等故詣問心食食亦不等. 菩

薩不爾空有不偏. 是則法等. 法等故食等. 食

等故卽不如善吉恃空無畏. 因食生諍何名

無諍. 若能有空平等於食無諍. 卽是能知聖

法. 可謂敬田. 修觀行者若能如是卽眞乞士.

二約理者如大品云. 一切法趣味. 是趣不過

味尙不可得. 云何當有趣非趣. 今言一切法

趣味味卽法界含一切法. 食有故法有食無

故法無. 今食不可得故尙不可見有. 云何有

趣尙不見無云何有非趣. 卽是中道三昧眞

禪悅食. 而能通達趣非趣法雙照二諦. 得3二

諦三昧名眞法喜是名法食平等. 又諸法等

者. 一切諸法趣陰入界乃至一切種智. 陰入

界一切種智不可得故. 云何當有趣非趣. 宛

然具足趣及非趣. 則一切諸法皆具三諦. 如

大論喩. 刹那三相是爲諸法亦等. 若見食法

性不異諸法法性. 卽二法一等. 又於食等者.

若通達諸法三諦之理卽是食中三諦之理.

所以於食亦等. 能如是知是知聖法. 方是敬

田乃可取食. 旣不能如是卽非敬田何得取

食. 此去多是觀心明義故不須別立若須菩

提下二問是聖人不. 若是聖人應證聖法. 可

作敬田而取. 又若非聖人豈作應供而受. 所

以作此問者. 恐其生意. 我雖不知不思議法.

何妨見四諦理是得果聖人卽是應供. 敬田

取食當有何罪. 故約四諦而問. 若意謂見四

諦得果是聖人者. 今歷四諦以問. 若實見者

何許得果聖人敬田. 若不識者何得妄謂. 旣

非敬田安得取食. 文爲三. 一別歷四諦□問.

下              欄

二總約四諦疊釋. 三結破. 初文爲四. 一約集

二約苦三約道四約滅. 如常所列. 是約說法

爲次. 則果前因後. 欲令厭苦斷集[&FFFF]#滅修道

故. 今此乃從因果次第一一□問. 初文者此

將無作集諦. 問破其有作集諦. 若凡夫三毒

與心俱生俱滅卽是與俱. 若聲聞人無有知

集而不斷者. 此則斷而不俱. 菩薩觀無作集

諦. □怒癡性猶如虛空故不斷. 亦不與俱. 故

不同凡夫二乘也. 菩薩能以佛慧觀三毒性

卽是佛性. 通達三毒見一切佛法無不具足

卽是無作集諦. 故無行云貪欲卽是道□癡

亦復然. 如是三法中具一切佛法. 能如是見

可是見諦得果聖人應供敬田. 乃可取食

不壞至一相次別問苦諦. 三乘觀有作苦諦

□折推心假名實法. 方得苦理. 名爲壞身. 菩

薩觀無作苦諦體身實相. 如見鏡像不須分

折. 是不壞於身而隨一相. 通猶偏眞不名一

相. 圓卽法身無異見相故名一相. 故下文云

觀身實相觀佛亦然. 見於一相不同凡夫. 不

壞於身不同二乘. 觀無作苦見一實諦淸淨

法身名爲見諦. 方是聖人卽眞敬田不爾非

也. 不滅至明脫三別問道諦. 若二乘除八邪

入八正. 起三明入八解. 此滅癡愛起於明脫.

卽是有作道諦. 菩薩修無作道諦. 只觀一切

衆生卽菩提相八邪之法卽八解脫. 若斷而

起者非修無作. 以佛慧觀非明非闇. 雙遊明

闇不相妨□. 顯出菩提卽是行於非道. 通達

佛道故不斷癡愛. 起於明脫明對癡脫對愛.

故思益云以不二相觀明道聖諦. 若能如是

經數: 一七七八

經名: 維摩經略疏卷第四

頁數＞ 六二○

上              欄

修道聖諦是眞聖人敬田而取不爾非也. 以

五至不縛四別約滅諦. 問二乘子果縛斷名

得二般. 卽滅諦涅槃之異名. 聲聞敎明五逆

之人. 尙不得出家受戒豈得說爲解脫滅諦.

圓敎不爾達逆實相卽是滅諦. 下文云一切

衆生卽大涅槃. 不可復滅. 思益云法本不生

今則無滅是滅聖諦. 方廣云乃至五無間皆

生解脫相. 逆是縛之劇者. 尙本是滅. 肉一切

法而非解脫. 如調達造逆入無間獄如三禪

樂. 常自寂滅. 卽大涅槃. 以五逆相故不同二

乘. 而得解脫不同凡夫. 若能如是見無作滅

諦. 是聖人無上敬田. 不爾俱非  不見至聖

人二總疊釋. 前問無作四諦以善吉不曉故

重爲疊釋. 不見四諦非不見諦者今以三義

通釋. 一雙非解二去取解三約四不可說. 解

雙非者. 不見卽非有. 非不見卽非無. 所以作

此釋者善吉自謂見有作四諦得果. 上已一

一示其無作奪其有作. 卽無有作諦理之可

見. 故言不見四諦. 若言不見有作卽無四諦

可見者. 上說無作爲何謂也. 故言非不見諦.

又解不見四諦不同二乘. 非不見諦不同凡

夫. 二約去取解者. 四敎四諦去一取三. 去一

者不見卽是. 不見生滅四諦. 取三者非不見

諦. 非不見三敎四諦. 此如中論明外人過. 論

主若破一切法者卽無四諦四沙門果. 是大

可畏. 論主反質云. 若如汝所計有卽破四諦

四沙門果. 我雖破一切法四諦四沙門果其

義宛然. 與此相1持破者卽如今破生滅四諦

有者. 有今衍門三種. 玄文分別. 今不重明. 三

中              欄

約四不可說者. 大經明四不可說. 卽四四諦

理. 有因緣說者. 四悉赴之說於四也. 不見四

諦者四四諦理皆不可說. 不可見故故言不

見四諦. 雖不可說而四敎說. 雖不可見而五

眼見. 故言非不見諦. 卽是不見相而見. 不可

說而說. 不能如是卽非聖人眞所敬田. 何得

取食. 非得果者有師云. 此恐脫落類應有對.

今明不爾. 淨名旣釋非見諦. 卽無善吉及二

乘人見諦得果. 若爾非不見諦應有大乘菩

薩得果. 今言菩薩因中不證故言非得果. 但

二乘人謂見四諦得二涅槃之果. 今禪意者

只證偏眞名爲得果. 已破化城果卽非果. 故

言非得果. 若通菩薩雖見無生因中未證. 故

非得果. 別敎因中雖見無量若入無作. 十地

未滿豈得證果. 圓敎菩薩未至妙覺. 豈於初

心取無上果. 下文云雖復示現成道轉法輪.

而不捨菩薩行卽非得果. 善吉尙未見衍門

三種四諦. 非眞聖人何得證無學果. 此非敬

田豈得取食  非凡夫者非具縛也. 非離凡

夫法者非二乘脫法也. 復次非凡夫者四種

道滅之法. 非離凡夫法者四種苦集整法也.

何者一切凡夫及二乘人. 是中道理外皆是

凡夫. 菩薩觀中道見於佛性故非凡夫. 非離

凡夫者如五凡夫論明十地. 猶名聖慧凡夫.

是則降佛已下皆是凡夫. 故言非離凡夫法.

非聖人者. 若作雙非菩薩觀平等法2尙不見

聖法. 何處有聖人. 非二乘聖人也. 非不聖

人者非凡夫也. 又非聖人者非理外之聖人.

二乘不見中道豈名聖人. 又非不聖人者只

下              欄

三賢十聖約圓皆是聖人. 善吉旣是理外而不

預此聖人之數. 卽非敬田何得妄取食也. 雖

成至取食三結釋. 雖成就一切法者. 通達四

四諦. 權實一切諸法皆成就也. 而離諸法相

者. 平等法界非因非果而不可說. 不見四四

諦之相故心不取著. 復次若通達四四諦卽

見中道. 雙照二諦得三諦三昧. 三智具足定

慧莊嚴. 成三德□藏畢竟不可得. 順道法愛

不生卽入圓初住心心寂滅自然流入. 若能

如是卽眞聖人. 應供敬田乃可取食. 旣不能

爾豈得取之 若須菩提下二問若□同悲田

乃可取食. 所以作此問者. 若知聖法卽是聖

人可是敬田. 旣不知無作四諦聖法卽非眞

聖人. 唯知凡鄙之法卽是悲田. 當依取食. 此

文難見. 舊解無當. 有云若分別佛法是正外

法是邪. 是則心有分別非解空第一. 邪正一

相始是會空乃可取食. 一往似通敎意. 恐經

旨不爾. 有師云善吉是聲聞人. 不能反出同

彼外道. 淨名可折令同六師. 始是菩薩乃可

取食意亦不爾. 今明淨名問善吉□是魔外

卽是悲田乃可取食. 此有二問. 一問□同邪

人乃可取食. 二問□3有邪法乃可取食. 何者

旣非聖人卽須□同邪人. 成就凡鄙之法. 旣

有見愛豈非魔外. 何意不□同於悲田而取

食耶. 經意若此豈同諸師. 初問爲三. 一約不

見佛不聞法問. 二約同六師問. 三結令取食

初問者. 夫衆生不定邪正在緣. 善吉旣不見

法身之佛不聞無作諦法. 卽是不見佛不聞

法. 是則昔所見聞豈非見於外道聞其法也.